MT
C 78/40
Il-Ġurnal Uffiċjali tal-Unjoni Ewropea
18.2.2022
9. il-proporzjon ta’ kull ingredjent alkoħoliku huwa indikat mill-inqas darba: fl-istess kamp viżiv tal-allużjoni u f’ordni dekrexxenti tal-kwantitajiet użati.
Dak il-proporzjon huwa ugwali għall-volum skont il-volum ta’ alkoħol pur li jirrappreżenta fil-kontenut totali ta’ alkoħol pur skont il-volum tal-prodott finali.
3.5.3.
Fuq il-likuri Produzzjoni: 1. l-oġġett tal-ikel li jagħmel l-allużjoni għax-xarba jew għax-xorb spirituż huwa likur, jiġifieri xarba spirituża li tikkonforma mar-rekwiżiti ta’ waħda mill-kategoriji minn 33 sa 40 tal-Anness I tar-Regolament dwar ix-xorb spirituż (likuri); 2.
il-prodott riżultanti xorta għadu likur, jiġifieri xarba spirituża li tikkonforma mar-rekwiżiti tal-kategorija 33 tal-Anness I (likur); 3. ix-xarba jew ix-xorb spirituż imsemmi fl-allużjoni jkunu konformi mar-rekwiżiti kollha stabbiliti għallproduzzjoni tiegħu fil-kategorija ta’ xorb spirituż rilevanti tal-Anness I jew fil-fajl tekniku/fl-Ispeċifikazzjoni tal-prodott tal-IĠ, inkluża l-qawwa alkoħolika minima tiegħu, jiġifieri f’allużjoni jista’ jissemma biss xorb spirituż awtentiku; 4. l-alkoħol miżjud kollu joriġina mix-xarba jew mix-xorb spirituż imsemmi fl-allużjoni (jiġifieri b’żieda malalkoħol preżenti b’mod naturali fil-likur inizjali), bl-eċċezzjoni tal-alkoħol li jista’ jkun preżenti fl-aromatizzanti, fil-koloranti jew f’ingredjenti awtorizzati oħra possibbli.
Tikkettar: 5.
l-isem ġuridiku huwa “likur” peress li x-xarba spirituża riżultanti għadha konformi mar-rekwiżiti rilevanti talkategorija 33 tal-Anness I jew wieħed mill-ismijiet ġuridiċi previsti mill-kategorija l-oħra ta’ likuri li r-rekwiżiti tagħha tissodisfa;
6.
l-isem ġuridiku tal-likur irid jintwera b’mod li jidher sabiex ikun faċilment viżibbli, ikun jista’ jinqara b’mod ċar u, fejn xieraq, ma jkunx jista’ jitħassar.
Ma għandu bl-ebda mod ikun moħbi, oskurat, mgħotti jew interrott minn xi materjal testwali jew stampi oħra jew minn xi materjal ieħor li jinterferixxi;
7.
l-allużjoni hija dejjem akkumpanjata mill-isem ġuridiku tal-likur, li għandu jkun fl-istess kamp viżiv (33);
8.
l-allużjoni mhijiex fuq l-istess linja tal-isem ġuridiku tal-likur;
9.
l-allużjoni hija f’tipa ta’ daqs li mhuwiex akbar minn nofs id-daqs tat-tipa użata għall-isem ġuridiku tal-likur u tat-termini komposti, meta jintużaw termini komposti;
10. it-terminu “krema” (bl-Ingliż biss) la jidher fl-isem ġuridiku tal-likur u lanqas fl-isem ġuridiku tax-xarba spirituża jew tax-xorb spirituż li għalih tirreferi l-allużjoni; u 11. il-proporzjon ta’ kull ingredjent alkoħoliku huwa indikat mill-inqas darba: fl-istess kamp viżiv tal-allużjoni u f’ordni dekrexxenti tal-kwantitajiet użati.
Dak il-proporzjon huwa ugwali għall-volum skont il-volum ta’ alkoħol pur li jirrappreżenta fil-kontenut totali ta’ alkoħol pur skont il-volum tal-prodott finali.
3.5.4.
Fuq xorb spirituż għajr likuri Produzzjoni: 1. l-oġġettt tal-ikel li jagħmel l-allużjoni għax-xarba spirituża (waħda) huwa xarba spirituża għajr likur, 2. f’dak il-każ l-allużjoni tista’ sseħħ f’dawn iż-żewġ każijiet: a. meta x-xarba spirituża li għaliha qed tirreferi l-allużjoni tkun intużat bħala l-unika bażi alkoħolika għallproduzzjoni tax-xarba spirituża finali bil-kundizzjoni li: i.
ma żdied l-ebda xorb spirituż ieħor jew alkoħol etiliku jew distillati (li kieku jkunu soġġetti għaddispożizzjonijiet dwar it-taħlitiet) u li x-xarba spirituża finali tkun konformi mar-rekwiżiti stabbiliti għal kategorija ta’ xorb spirituż fl-Anness I u għalhekk tuża l-isem ġuridiku ta’ dik il-kategorija (u qatt l-isem ġeneriku “xarba spirituża”);
(33) Likuri li jaqgħu fl-ambitu ta’ din id-dispożizzjoni li ma jissodisfawx dan ir-rekwiżiti iżda li jissodisfaw ir-rekwiżiti tar-Regolament (KE) Nru 110/2008 u li ġew prodotti u ttikkettati qabel il-31 ta’ Diċembru 2022 jistgħu jibqgħu jitqiegħdu fis-suq sakemm jispiċċaw l-istokkijiet.